Ümid Nəccari. Ümid Nəccari (1989-yil 15-aprel, Tabriz shahri, Sharqiy Ozarbayjon viloyati, Eron Islom Respublikasi) — shoir, yozuvchi, tarjimon, publitsist, Yevropaning xalqaro IWA Bogdani adabiy uyushmasi va Turk dunyosi yosh yozuvchilari uyushmasining faxriy aʼzosi. Hayoti. Ümid Nəccari, 1989-yil 15-aprel kuni Tabriz shahrida tug‘ilgan. Ilk taʼlimni Tabriz shahrida olgan. 2009—2013-yillarda Islom Azad universiteti Tabriz filialining elektronika fakultetida tahsil olgan. 2016—2020-yillarda Boku Yevroosiyo universiteti filologiya fakultetining „Ozarbayjon tili va adabiyoti“ fakultetida tahsil olgan. Jahon yosh turk yozuvchilar uyushmasi (DGTYB) aʼzosi. Ümid Nəccari 2022-yil 18-martdan buyon mashhur Yevropa xalqaro IWA Bogdani adabiy uyushmasining saylangan aʼzosidir. Oilali, ikki nafar farzandi bor. Ijodiy faoliyati. Ümid Nəccarining ilk asarlari Tabriz shahri davriy matbuotida chop etilgan. 2015-yilda Tabrizda „Quşlar vadisi“ va „Divarların o tayı“ kitoblari nashr etilgan. 2019-yilda Bokuda „Qaranlığın fotosu“ kitobi nashr etildi. 2020-yilda Belgradda „SLIKA TAME“ sheʼriy kitobi (serb tilida) nashr etildi. Nəccarining „Maviliklərin Müsyösü“ qissasi Fuad Poladovning xotirasiga bagʻishlangan. 2021-yilda O‘zbekistonda „Unutmaq“ nomli sheʼrlar kitobi nashr etilgan. 2022-yilda Kosovoda uning alban tilida „Fotoja e errësirës“ (Qaranlığın fotosu) kitobi nashrdan chiqdi. Kitobdagi so‘zboshi mualliflari dunyoga mashhur shoirlar Jeton Kelmendiye va Dr. Bujar Tafadir. Kitob nusxalari asosan Kosovodagi maktablar va universitetlar talabalari orasida tarqatilgan. Kitob IWA Bogdani nashriyoti tomonidan nashr etilgan. 2022-yilda Chernogoriyada Ümid Nəccarining „Slika Tame“ nomli sheʼrlar to‘plami nashr etildi. Kitob chernogor tiliga mashhur tarjimon Dragiša Jovković tomonidan tarjima qilingan. Nəccari tarjima bilan hamn faol shug‘ullanib keladi. U mumtoz va zamonaviy fors adabiyoti namunalari bo‘lgan bir qancha kitob va sheʼrlarni fors tilidan ozarbayjon tiliga tarjima qilgan. Taniqli falastinlik shoir Darvish Mahmud, mashhur eron adibi Sodiq Hidoyat asarlari, ispan shoiri Federiko Garsiya Lorka kabi shoirlarning sheʼrlarini tarjima qilgan. Alban shoiri va yozuvchisi Jeton Kelmendi va quvaytlik Saades-Sabah sheʼrlarini ham ozarbayjon tiliga oʻgirgan. Sheʼrlari AQSh, Serbiya, Ispaniya, Italiya, Belgiya, Kanada, Albaniya, Gretsiya, Turkiya, Oʻzbekiston, Iroq, Qozogʻiston, Gruziya, Belgiya, Chili, Xorvatiya, Peruda chop etilgan.